EkBass/fiwiki-20250220-pages-articles huggingface dataset:
Torstai 6.12.1917

Torstai 6.12.1917 oli jyväskyläläinen rockia ja progressiivista rockia soittanut yhtye, joka levytti vuonna 1981 julkaistun albumin Tunnustuksia. Yhtyeen kokoonpano oli Jouko Mäenpää (kitara ja laulu), Jouni Hokkanen (basso ja taustalaulu), Ilkka Castrén (rummut ja perkussiot) ja Keijo Sironen (kitara ja taustalaulu). == Historia == Yhtyeen juuret ajoittuvat vuoteen 1978, jolloin Jouko Mäenpää perusti Rock Cadillac -yhtyeen. Sen hajoamisen jälkeen toimi JOKE-niminen kokoonpano, jossa soittivat Jouko Mäenpää (kitara ja laulu), Ilkka Castrén (rummut ja perkussiot) sekä Antti Juvonen (basso ja taustalaulu). Kesällä 1979 ja bastiksi tuli Jouni Hokkanen, ja saman vuoden syksyllä yhtyeeseen liittyi Keijo Sironen (kitara ja taustalaulu). Jouko Mäenpään sävellysten ja Bobby Boulterin sanoitusten rinnalle syntyi myös suomenkielistä materiaalia kuten kappaleet "Aja ja Lea", "Helkutin hyvä biisi" ja "Ohjaa mua tiellä". Uusien sävellysten ja tekstien myötä Jouko Mäenpää alkoi miettimään yhtyeelle uutta nimeä. Kansalliarkistosta kysytyn Suomen itsenäisymispäivän innoittamana nimeksi vaihtui Torstai 6.12.1917. Samalla yhtyeen koko ohjelmisto muuttui suomenkieliseksi. Vuonna 1981 yhtye julkaisi tällä nimellä albumin Tunnustuksia. Albumin sävellykset noudattelevat perinteisen rockin suuntaviivoja, mutta sovituksissa on progressiivisia sävyjä. Levyn tekstit ovat puolestaan henkilökohtaisia tunnustuksia ja suorasanaisia kertomuksia itse koetusta elämästä ja ympäristöstä. == Tunnustuksia-LP (1981) == * Kaikki sävellykset ja sanoitukset Jouko Mäenpää A-puoli * 1. Ana ja Lea – 4:38 * 2. Kuin mennen talven lumet – 5:57 * 3. Sinulle laulan – 4:20 * 4. Helkutin hyvä biisi – 4:09 B-puoli * 5. Ohjaa mua tiellä – 4:15 * 6. Mä tuun sun luokses – 5:09 * 7. Nukketeatteri – 5:40 * 8. Mennään meille – 3:45 === Kokoonpano === * Jouko Mäenpää – laulu ja kitara * Jouni Hokkanen – basso ja taustalaulu * Ilkka Castrén – rummut ja perkussiot * Keijo Sironen – kitara ja taustalaulit * Heikki Silvennoinen (kitara A1, taustalaulu A2 ja A3) === Muut === * Richard Stanley – tuottaja * Jouko Mäenpää ja Heikki Silvennoinen – miksaus *Heikki Silvennoinen ja Tapio Ylitalo – äänitys (JJ-studio, Tampere) * Tapsa Rantanen / Private Eye – levyn kannen suunnittelu == Diskografia == ===Albumit=== * Tunnustuksia (Discophon Q ‎– QUUL 202, 1981) == Lähteet == * Discophonin Tunnustuksia-LP tiedotteet * Keskisuomalainen-lehti Syke, toimittaja Ari Pusa, haastattelu 23.10.1981: "Tunnustuksia rakkaudelle ja sinulle". * Vastin-lehti, toimittaja Unto Tikkanen, haastattelu 19.11.1981: "Torstai on toivoa täynnä" * Keskisuomalainen-lehti, Nuorten nurkka, toimittaja Kari Boy Saaristo, haastattelu 1979 "Joke – ilmeikäs rock-yhtye". * Suomalaisen musiikin historia: kohta 1980, Discophon, sivusto Suomalaisen musiikinhistoria == Aiheesta muualla == *Torstai 6.12.1917 finnmusic.net-sivustolla *Torstai 6.12.1917 Suomen äänitearkistossa *Yhtyeen Facebook-sivut Luokka:Suomalaiset rockyhtyeet
Spartián temppeli

Spartián temppeli on nimitys, jota käytetään eräästä antiikin aikaisesta Herakleelle ja Alkmenelle omistetusta kreikkalaisesta temppelistä Magnesiassa Kreikassa. Sen arkeologinen kohde sijaitsee Vóloksen kunnassa Spartián kukkulalla lähellä Sésklon kylää. Temppeli oli rakennettu klassisella kaudella noin 400- tai 300-luvulla eaa. Sen paikalla on mahdollisesti ollut varhaisempi temppeli. Pyhäkkö sijaitsee noin 14 kilometriä länteen Vóloksen kaupungista alueella, josta on löydetty aikaisemmin neoliittisen kauden niin kutsutun Sésklon kulttuurin asutus ja myös antiikin ajan ja bysanttilaisen kauden asutukset. Paikallinen Herakleen kultti on liittynyt Ferain kaupunkiin sekä Euripideen näytelmistä tunnettuun Alkestiin ja Admetoksen myyttiin. Ensimmäiset löydöt temppelin paikalla tehtiin kaasuputken rakentamisen yhteydessä. Itse temppelistä on löytynyt joitakin rakenneosia, joista sen olemassaolo on voitu päätellä, kuten metoopin osia sekä muun muassa osa marmorisen veistoksen kädestä. Lisäksi paikalta on löydetty paljon votiivilahjoja, kuten pronssiastioita, aseita, rautaisia työkaluja sekä lyijyisiä ja savisia figuriineja ja muita esineitä. Eräässä navan muotoisessa pronssiastiassa on paikallisella arkaaisella aakkostolla tehty piirtokirjoitus, jossa lukee ”Telefilos omisti minut Herakleelle”, minkä perusteella pyhäkkö on voitu päätellä Herakleelle omistetuksi. == Lähteet == Luokka:Antiikin Kreikan temppelit Luokka:Kreikan entiset rakennukset ja rakennelmat Luokka:Vólos
William Thuringin palkinto

William Thuringin palkinto on Willian Thuringin säätiön palkinto, jonka myöntää Suomen Taideyhdistys 35–45-vuotiaille kuvataiteilijoille. Pääpalkinnon lisäksi myönnetään nimikkopalkintoja. William Thuring (1880–1968) oli laivanvarustajan poika Kaskisista. Hän valmistui juristiksi, työskenteli asianajajana ja sittemmin pankissa.Thuring-palkinnot, Suomen Taideyhdistys William Thuringin säätiö on perustettu 1960-luvulla Thuringin testamenttilahjoituksella. == Palkitut == * 2005 taidemaalari Anna Retulainen (s. 1969) * 2006 valokuvataiteilija Jyrki Parantainen (s. 1962) * 2007 kuvataiteilija ja kuvanveistäjä Helena Hietanen (s. 1963) * 2008 taidemaalari Janne Räisänen (s. 1971) * 2009 kuvanveistäjä Hans-Christian Berg (s. 1971 Espoo) * 2010 kuvataiteilija Jani Hänninen (s. 1974 Helsinki) * 2011 kuvanveistäjä Maija Helasvuo (s. 1968 Helsinki) * 2012 valokuvataiteilija Nanna Hänninen (s. 1973 Rovaniemi) * 2013 taidemaalari Viggo Wallensköld (s. 1969 Porvoo) * 2014 kuvataiteilija Pauliina Turakka Purhonen (s. 1971 Haapavesi) * 2015 kuvataiteilija Stiina Saaristo (s. 1976 Kisko) * 2016 kuvataiteilija Heini Aho (s. 1979 Turku) * 2017 taidemaalari Mari Sunna (s. 1972 Espoo) * 2018 Jani Ruscica (s. 1978) * 2019 Iiu Susiraja (s. 1975 Turku) * 2020 kuvataiteilija Jussi Goman (s. 1980 Pudasjärvi) * 2021 Jenni Eskola (s. 1982 Kirkkonummi) * 2022 Kholod Hawash (s. 1977 Irak) * 2023 Kari Vehosalo (s. 1982 Ylöjärvi) * 2024 Inka Bell (s. 1981 Espoo) Lähde (2011–) == Lähteet == == Aiheesta muualla == * William Thuring Stiftelse Luokka:Suomalaiset taide- ja kulttuuripalkinnot Luokka:Kuvataidepalkinnot
William Thuring

William Thuring (9. toukokuuta 1880 Kaskinen – 1. huhtikuuta 1968 Helsinki) oli suomalainen asianajaja, pankkiiri ja liikemies. Hän perusti 1960 nimeään kantavan William Thuringin säätiön.Ylioppilasmatrikkeli 1853–1899 : William Thuring William Thuringin vanhemmat olivat merikapteeni, laivanvarustaja Gustaf Fredrik Thuring ja Wendla Dahl. Hän pääsi ylioppilaaksi 1898 (Nya svenska läroverket i Helsingfors) ja suoritti Helsingin yliopistossa oikeustutkinnon 1902. Thuring sai varatuomarin arvon 1906. Thuring toimi asianajajana, pankkiirina, liikemiehenä ja osakesijoittajana. Thuring oli Helsingin pörssin jäsenenä 1912–1920. Hän perusti vuonna 1960 William Thuringin säätiön. Thuring omisti myös kartanon Perniössä.Pörssitieto G. Kock : Pörssin kaikki jäsenet 1912-84 William Thuring oli naimisissa 1911–1918 Maini Johanna Wilhelmina Askolinin (k. 1929) kanssa, liitto päättyi avioeroon. William Thuringin veli asianajaja, liikemies Fredrik Thuring (1879–1936) omisti vuodesta 1924 Westerkullan kartanon Helsingin maalaiskunnassa.Ylioppilasmatrikkeli 1853–1899 : Fredrik Thuring == Lähteet == Luokka:Suomalaiset juristit Luokka:Suomalaiset liikemiehet Luokka:Suomalaiset pankinjohtajat Luokka:Vuonna 1880 syntyneet Luokka:Vuonna 1968 kuolleet
RegionAlps

RegionAlps SA on sveitsiläinen juna- ja linja-autoyhtiö, joka toimii lounaisessa Valais’n kantonissa. Yrityksellä on paikallisjunaliikennettä väleillä Saint-Gingolph–Martigny–Brig, Martigny–Sembrancher–Orsières ja Sembrancher – Le Châble (Verbier) sekä bussiliikennettä välillä Visp–Brig. Liikenne on tunneittaista. Junareittien pituus on yhteensä 146 kilometriä, bussireitin 30 kilometriä. Yhtiön kotipaikka on Martigny. RegionAlpsin pääomistaja on valtiollinen rautatieyhtiö SBB, joka omistaa enemmistön (70 %) yhtiöstä. Muut omistajat ovat paikallinen rautatieyhtiö Transports de Martigny et Régions SA eli TMR (18 %) ja Valais’n kantoni (12 %). == Lähteet == == Aiheesta muualla == SBB RBDe 560 Domino bei Sierre.jpg| RegionAlpsin juna Rhônen laaksossa lähellä Sierreä. RA Domino 11 Brig 160316.jpg| RegionAlpsin juna Brigissä. 20061008S010 TMR RABe 527513 Martigny.jpg|RegionAlpsin juna Martignyssä. Luokka:Sveitsiläiset rautatieyhtiöt Luokka:Linja-autoyhtiöt Luokka:Valais
Puolan kansalliskirjasto

Puolan kansalliskirjasto () on Varsovassa, kahdessa eri osoitteessa toimiva Puolan kansalliskirjasto. Kansalliskirjasto perustettiin 24. helmikuuta 1928. Kansalliskirjasto jatkaa kahden Puola-Liettuan aikana piispana toimineen veljeksen, Józef Andrzej ja Andrzej Stanisław Załuskin perustaman ja vuonna 1747 yleisölle avatun kirjaston perinnettä. Vuonna 1780 Sejm eli Puolan valtiopäivät myönsi kirjastolle vapaakappaleoikeuden kaikkiin valtakunnassa painettuihin kirjoihin. Venäjän miehitettyä Puolan vuonna 1794, kirjaston ydinkokoelma siirrettiin Pietariin, jossa tämä sotasaaliiksi tulkittu 394 150 teoksen kokoelma - joukossa 11 000 käsikirjoitusta ja yli 24 500 etsausta - muodosti keskeisen osan uuden Venäjän keisarillisen kansalliskirjaston peruskokoelmaa. Puolan jakojen jälkeen erityisesti aatelissuvut kartuttivat omia kirjastojaan ja säilyttivät kokoelmissaan myös muuta Puolaan liittyvää aineistoa. Vuodesta 2007 lähtien kirjaston johtaja on Tomasz Makowski. Kansalliskirjaston uusi kartuttamien aloitettiin näiden pohjalta pian Puolan itsenäistyttyä uudelleen vuonna 1918. Vuosina 1923–1935 merkittävä osa Załuskin kirjaston kokoelmasta palautettiin Puolaan, ja kirjastoa kartutettiin myös muista Varsovan kirjastoista sekä emigranttiperheiltä saaduilla kirjakokoelmilla. Toisen maailmansodan aikana kansalliskirjaston arvokkain kokoelma - lähes 800 000 nimikettä - hävisi lopullisesti. Kadonneen aineiston joukossa oli noin 50 000 käsikirjoitusta, 2 500 varhaista eurooppalaista painotyötä (inkunaabelia), 80 000 vanhaa painettua kirjaa ja 100 000 piirrosta tai kaiverrusta. Vuonna 2014 kirjaston kokoelmiin kuului yhteensä 9,9 miljoonaa nimikettä. Kirjaston keskeisimmät lukuasalit ovat avoinna maanantaista lauantaihin kello 8.30–20.30. Puolassa myös Krakovan Jagellon yliopiston kirjastolla, jolla on kokoelmissaan yli 7,1 miljoonan nimikettä, on kansalliskirjaston asema. Kuva:Pałac Krasińskich 2.JPG|Erityiskokoelmia säilytetään Krasińskichin palatsissa Varsovassa. Kuva:Polish-Natl-Library- reading-room-01.jpg| Kansalliskirjaston lukusalia. ==Lähteet== == Aiheesta muualla== Luokka:Varsovan rakennukset ja rakennelmat Luokka:Kansalliskirjastot Luokka:Euroopan kirjastot
Pop Wine

Pop Wine on yhdysvaltalaisen trumpetistin Ted Cursonin vuonna 1971 julkaistu albumi.Ted Curson discography Viitattu 29 marraskuuta, 2016Fitzgerald, M., Ted Curson leader entry, Viitattu 29 marraskuuta, 2016 == Kappaleet == Kaikki kappaleet Ted Curson. === A-puoli === # # # === B-puoli === # * # == Kokoonpano == * Ted Curson – trumpetti, piccolotrumpetti * Georges Arvanitas – piano * Jacky Samson – kontrabasso * Charles Saudrais – rummut == Arvostelut == * Allmusic: Allmusic review == Lähteet == * Pop Wine discogs.com -sivustolla === Viitteet === Luokka:Vuoden 1971 albumit Luokka:Ted Cursonin albumit
Suomalainen talonpoikaistalo (kirja)

Suomalainen talonpoikaistalo on vuonna 1979 julkaistu valokuva- ja tietoteos. Sen tekstit ja piirrokset on laatinut Alfred Kolehmainen, ja valokuvat on ottanut Veijo A. Laine. Kirjan on taittanut Markku Reunanen. ==Julkaiseminen== Teos ilmestyi alkujaan vuonna 1979 Otavan kustantamana. Neljäs painos ilmestyi vuonna 2004. Kirjassa esitellään kolmetoista eri talonpoikaistaloa ympäristöineen ja kaksi kylää, joista toinen on Ahvenanmaalla ja toinen Pelkosenniemellä. Kirja on ennen muuta valokuvateos, sen tekstit ovat lähinnä valokuvien ja piirrosten selitystekstejä kunkin kohteen lyhyen kuvauksen, johdanto-osion ja kirjallisuusluettelon lisäksi. Kirjaa varten tehtiin kuusi tiedonkeruu- ja valokuvausmatkaa, yhteensä noin 1 800:sta matkoilla otetusta valokuvasta kirjaan valittiin noin 500. Piirroksia laadittiin noin 100 arkin verran, kaiken kaikkiaan 420 erillistä piirrosta. ==Sisältö== Kirjassa on lukijalle tarkoitetut saatesanat ja johdanto (s. 8-25), minkä jälkeen esitellään valitut kohteet. Lopussa on kirjallisuusluettelo. Kirjaan valitut kohteet ovat teoksen laatijan sanoin "aivan tavallisia maalaistaloja eri puolilla Suomea". Joissakin asuttiin tietojen keruun aikana, mutta toiset oli jo otettu museokäyttöön. Esitellyt talonpoikaistalot ja kaksi kylää ovat seuraavat: * Ähkyri Vuokon kylässä Juuassa * Murtovaara Valtimolla, alkujaan kruununtorppa, nyt talomuseona * Rehunen Taipalsaarella * Pien-Toijola Ristiinassa, jossa on peräti 13 aittaa * Pienmäki Hankasalmen Niemisjärvellä, perustettu 1754, nykyään talomuseona * Raiskion torppa Luopioisissa * Myllymäen torppa Pusulan Kärkölässä * Kauppilan umpipiha Laitilan Koukkelassa * Rapila Laihialla, päärakennus vuodelta 1827 * Lamminahon talo Vaalassa, nykyään talomuseona * Pehkonen Limingan Ala-Temmeksellä * Suvannon kylä Pelkosenniemellä * Vetsikko ja Välimaa, kaksi eri taloa Utsjoella * Torpin kylä Hammarlandissa Ahvenanmaalla ==Lähteet== Luokka:Vuoden 1979 kirjat Luokka:Suomalaiset tietokirjat Luokka: Kirjat kansanperinteestä Luokka: Kuvateokset
Liettuan kansalliskirjasto

Liettuan kansalliskirjasto () on Vilnassa toimiva, vuonna 1919 perustettu Liettuan kansalliskirjasto. Kirjasto on nimetty Martynas Mazvydasin (1510–1563) mukaan. Hän käänsi ensimmäisen liettuankielisen kirjan, Katekismuksen vuonna 1547. Liettuan Martynas Mazvydasin kansalliskirjasto on myös Seimasin eli Liettuan parlamentin kirjasto ja sijaitsee vain runsas 50 metriä parlamenttitalosta itään. Vuonna 2015 kirjaston kokoelmat käsittivät yhteensä 1,78 miljoonaa nimikettä ja miljoonaa 6,55 teosta. Kirjasto on avoinna pääsääntöisesti arkisin kello 8–21 ja viikonloppuisin kello 10–18. ==Lähteet== == Aiheesta muualla== Luokka:Vilnan rakennukset ja rakennelmat Luokka:Kansalliskirjastot Luokka:Euroopan kirjastot
Ernest Lawson

Ernest Lawson (s. 17. elokuuta 1988 Oulu) on suomalainen näyttelijä, jolla on kokemusta sekä televisio- että elokuvatyöskentelystä. Hän kuuluu muun muassa improvisaatioryhmä Kolinaan. Lawson oli myös vuonna 2015 lopettaneen Lack of Quest -yhtyeen jäsen. Lawson on siviiliammatiltaan opettaja. == Ura == === Televisio === Ernest Lawson oli yksi MTV3:n Putous-sketsisarjan tammikuussa 2017 alkaneen 8. tuotantokauden näyttelijöistä. Ennen tätä hän on esiintynyt improvisaatioryhmä Kolinan Sub-kanavan televisiosarjassa Sub Goes Kolina. Lisäksi Lawson oli Putouksen 9. kaudella, ja sijoittui toiseksi hahmolla Ansa Kynttilä. Vastassa finaalissa hänellä oli Kiti Kokkonen hahmolla Tanhupallo. Lawson oli mukana myös 10. tuotantokaudella ja voitti 11. tuotantokauden hahmollaan P. O. Liitikko. Lawson juonsi MTV3:lla pyörinyttä tiedeohjelmaa Rakettitiedettä. Lawson nähtiin myös vuonna 2018 kesällä Ruutu Plus -palvelussa (televisiossa sarja alkoi syksyllä 2018 Neloselta) alkaneessa kotimaisessa Kummelin alkuperäistekijöiden poliisiteemaisessa komediasarjassa Kontio & Parmas, jossa hän esittää homoseksuaalia poliisia nimeltä Kostamovaara, jonka lempinimiin kuuluu muun muassa ”Kongo”. Samaisena vuonna hänet myös nähtiin televisiosarjassa Sipoon herttua. Lawson on toiminut yhtenä Talent Suomi -kykyjenetsintäohjelman tuomareista kuudennesta tuotantokaudesta lähtien. Syksyllä 2021 Lawson osallistui Tanssii tähtien kanssa-ohjelmaan parinaan tanssinopettaja Anniina Koivuniemi. He voittivat kilpailun 28. marraskuuta esitetyssä finaalijaksossa.Ernest Lawson ja Anniina Koivuniemi voittivat Tanssii tähtien kanssa -kilpailun! Iltasanomat 28.11.2021 Viitattu 29.11.2021 Vuonna 2022 Lawson siirtyi ohjelman toiseksi juontajaksi Vappu Pimiän rinnalle.Ernest Lawson on uusi Tanssii Tähtien Kanssa -juontaja: "Unelmien työ" MTV-Uutiset 07.06.2022 Viitattu 17.09.2022 === Elokuvat === Lawsonin ensimmäinen roolityö kankaalla oli elokuvassa Äpärä, jonka Suomen ensi-ilta oli syksyllä 2016. Elokuvassa hän esittää Allua. == Yksityiselämä == Lawsonin äiti on suomalainen ja isä togolainen. Hän on koulutukseltaan kasvatustieteen maisteri, ja ennen täysipäiväistä näyttelijän uraansa hän on toiminut opettajana peruskoulussa. Lawson tutustui vaimoonsa Nelliin vuonna 2011 molempien esiintyessä oppilaitoksensa speksissä heidän opiskellessaan opettajiksi, naimisiin he menivät vuonna 2015. Pariskunnalla on kolme lasta: 2017 ja 2020 syntyneet tyttäret ja 2024 syntynyt poika.Ernest Lawson: Tervetuloa pikkuveliIltalehti 18.11.2024. Viitattu 17.12.2024. ==Lähteet== Luokka:Elävät henkilöt Luokka:Suomalaiset näyttelijät Luokka:Suomalaiset opettajat Luokka:Vuonna 1988 syntyneet
Mikko Penttilä

Mikko Penttilä (s. 1987 Kaustinen) on suomalainen näyttelijä. Hän valmistui teatteritaiteen maisteriksi Teatterikorkeakoulusta vuonna 2014. Penttilä toimii myös improvisaatioteatteri Stella Polariksen jäsenenä ja taiteellisena johtajana. Hän oli yksi Putous-sketsisarjan päänäyttelijöistä tuotantokausina 8-11. Penttilän Taika-Pasi voitti Putouksen 10. kauden sketsihahmokisan. Hän on näytellyt myös elokuvassa Juoppohullun päiväkirja. Syksyllä 2017 hänet nähtiin MTV3:n Älä jäädy -viihdeohjelmassa. Vuonna 2021 MTV3-kanavalla alettiin esittää Penttilän juontamaa sketsiviihdeohjelmaa nimeltä Kaiken maailman ennätykset. ==Lähteet== Luokka:Suomalaiset näyttelijät Luokka:Vuonna 1987 syntyneet Luokka:Elävät henkilöt
Pilvi Hämäläinen

Pilvi Hämäläinen (s. 7. toukokuuta 1985 Lieksa) on suomalainen näyttelijä. Hän oli yksi MTV3:n Putous-sketsi­sarjan keväällä 2017 esitetyn kahdeksannen tuotanto­kauden pää­näyttelijöistä. Hämäläinen voitti hahmollaan Aina Inkeri Ankeinen kyseisen kauden sketsi­hahmo­kilpailun. Hän esittää Ankeista myös jouluna 2017 esitetyssä televisio­elo­kuvassa Ankeisen joulutervehdys. == Ura == Hämäläinen kävi lukion jälkeen Varsinais-Suomen Kansanopiston teatteri­linjan ja opiskeli sitten elo­kuva­leikkausta Turun taideakatemiassa. Koe-esiintymisten kautta hän alkoi saada teatteri­tehtäviä, muun muassa avustajana Turun kaupungin­teatterin Tukki­joella-näytelmässä 2008. Hämäläistä ei hyväksytty Teatteri­korkea­kouluun, mutta hän opiskeli teatteri-ilmaisun ohjaajaksi Metropolia Ammattikorkeakoulussa. Kesällä 2012 Hämäläinen näytteli Peppi Pitkätossua Vartiovuoren kesäteatterissa Turussa. Hämäläinen oli mukana myös Putouksen yhdeksännellä tuotanto­kaudella, joka esitettiin keväällä 2018. Hänen yhdeksännen kauden hahmonsa oli Tuija Eronen. Hämäläisen viimeiseksi Putous-kaudeksi jäi vuonna 2022 esitetty neljästoista tuotantokausi. Kaikkiaan hän esiintyi Putouksessa vuosina 2017–2018 sekä 2020–2022. Hämäläinen on näytellyt Kokkolan ja Turun kaupunginteatterissa. Kokkolassa ohjelmistossa on ollut Hämäläisen kirjoittama näytelmä Jäähyväiset Pamela Andersonille. Hämäläinen esiintyi vuosina 2016–2018 TV2:n urheilu­paneeli­ohjelman Villi kortti vakio­panelistina. Keväällä 2018 Hämäläinen oli Nelosen ja Ruudun televisio­sarjassa Keisari Aarnio rikos­toimittaja Minna Passin roolissa. Hämäläinen juonsi vuoden 2024 Uuden Musiikin Kilpailun yhdessä Benjamin Peltosen ja Viivi Pumpasen kanssa. Hän esitti kilpailun väliaikanumerona kappaleen ”Mon chéri”, joka sai hyvän vastaanoton ja julkaistiin myöhemmin singlenä. == Yksityiselämä == Hämäläinen on kertonut julkisuudessa saaneensa diagnoosin masennuksesta ja ahdistuneisuushäiriöstä. Hän on saanut niihin terapiaa sekä lääkitystä ja on toipunut niistä loppuvuodesta 2022. Vuonna 2023 hänellä diagnosoitiin ADHD. == Bibliografia == * == Diskografia == * ”Mon chéri” (2024) == Filmografia == Elokuvat Elokuvat Elokuvat Vuosi Nimi Rooli 2015 Occupy Jämsä Paten vaimo (ääni) 2017 Heinähattu, Vilttitossu ja Rubensin veljekset poliisi­päällikkö 2017 Ankeisen joulutervehdys Aina Inkeri Ankeinen 2020 Aika jonka sain Marjut Televisio Televisio Televisio 2011 Enon opetukset nainen kotitalon pihalla 2017–2018, 2020–2022 Putous useita 2017 Kolmistaan Linda 2016–2018 Villi kortti vakio­panelisti 2018 Jättekiva Tiina 2018 Härölä Janika, useita 2018 Keisari Aarnio rikos­toimittaja Minna Passi 2020 Ei Haukku haavaa tee Kirsi 2020 Penkin­lämmittäjät vakio­panelisti 2020 Suur­mestari tuomari 2023 Koskinen Solja Mattson 2023 Huijarit rikospoliisi Kati 2024 Uuden Musiikin Kilpailu juontaja == Lähteet == * === Viitteet === Luokka:Suomalaiset näyttelijät Luokka:Vuonna 1985 syntyneet Luokka:Elävät henkilöt
Decision Day

__NOTOC__ Decision Day on saksalaisen thrash metal -yhtye Sodomin 15. studioalbumi, joka julkaistiin 26. elokuuta 2016 levymerkillä Steamhammer.iTunes: Sodom – Decision Day Albumin teemana on yhtyeelle perinteikkäästi sodankäynti. Albumin kansikuva on poliittisesti latautunut. Kannen hahmolla on kahdet kasvot, jossa puolellansa olevat Venäjän sekä Yhdysvaltain liput viittaavat kylmään sotaan ja venäläis-amerikkalaiseen vastakkainasetteluun. == Vastaanotto == Albumi sai hyvän vastaanoton. Metal Injectionin J. Andrew antoi albumille arvosanan 7.5/10, ja kehui erityisesti sanoituksista sekä laulaja Tom Angelripperin laulun ulosannista, jota se piti perinteiselle thrash metalille hienoisen tummanpuhuvana, ja nosti albumin kahden edeltäjänsä edelle. Kritiikkiä saivat yhteislauluosuudet, joita hän piti outoina. V2.fi -sivuston Jesse Kärkkäinen antoi albumille kolme tähteä viidestä, ja piti sitä perushyvänä julkaisuna joka vaatii useamman kuuntelukerran avautuakseen. Kaaoszinen Sami Elamaa antoi albumille arvosanan 7+/10. Hän piti albumia mainiona, mutta sanoi usean kappaleen toistavan samaa kaavaa. Metalliluolan Marko Klingberg piti albumia onnistuneena sävellyksestä soundeihin, ja sanoi sen olevan parasta Sodomia vuosiin. == Kappaleet == # # # # # # # # # # # # == Kokoonpano == * Tom Angelripper – laulu, basso * Bernd "Bernemann" Kost – kitarat * Markus "Makka" Freiwald – rummut === Tuotanto === * Cornelius Rambadt – tuottaja * Joe Petagno – kansikuva == Arvostelut == * Kaaoszine: 7+/10 * Metalliluola: 8.5/10 * Metal Injection: 7.5/10 * V2.fi: == Lähteet == == Aiheesta muualla == * * Luokka:Sodomin albumit Luokka:Vuoden 2016 albumit
Sinuhe (kappale)

”Sinuhe” on suomalaisten rap-muusikkojen Cheekin ja Elastisen muodostaman Profeetat-duon ensimmäinen single, jonka julkaisivat Warner Music Finland ja Liiga Music 29. marraskuuta 2016.Spotify Kappale debytoi radiosoittolistan sijalla 33, ja se pysyi listalla yhteensä 5 viikkoa. Kappaleen nimi viittaa Mika Waltarin Sinuhe egyptiläinen -romaaniin. Teoksia yhdistää se, että sekä kappaleen kertosäkeessä että romaanissa toistuu lause ”niin on ollut, ja niin on aina oleva”. Nimeä Sinuhe ei mainita kappaleella kertaakaan. YleX kuvaili ”Sinuhen” olevan ”suoraviivainen, valtavalla uholla perinteitä kunnioittava, hyvällä tavalla juurilleen palaava ja täydellisesti areenoille sopiva kappale”. Kappaleen ensimmäinen live-esitys tapahtui Rähinä Live -konsertissa Nosturissa Helsingissä 5. joulukuuta 2016. == Lähteet == Luokka:Vuoden 2016 kappaleet Luokka:Profeettojen kappaleet
Epitome of Torture

__NOTOC__ Epitome of Torture on saksalaisen thrash metal -yhtye Sodomin 14. studioalbumi. Se julkaistiin Euroopassa 26. huhtikuuta sekä Yhdysvalloissa 7. toukokuuta 2013. Albumi on yhtyeen ensimmäinen rumpali Markus ”Makka” Freiwaldin kanssa. Albumi julkaistiin Euroopassa 26. huhtikuuta sekä Yhdysvalloissa 7. toukokuuta 2013.iTunes: Sodom – Epitome of Torture == Vastaanotto == Albumi sai pääosin hyvän vastaanoton. Kaaoszinen Sami Elamaa piti albumia ”raakana, nopeana ja ilkeänä julkaisuna”. MetalSucks -sivuston arvioija antoi albumille kolme tähteä viidestä. Hän piti sitä hyvänä perusalbumina ja kuuntelun arvoisena teoksena, vaikkei pitänytkään sitä yhtenäisenä tai erityisen muistettavana. Angry Metal Guy antoi albumille arvosanan 2/5, ja sanoi albumia hätäisesti tehdyksi, kypsymättömäksi eikä hän pitänyt kappaleita tarttuvana, sekä sanoi sen olevan yksi yhtyeen pohjanoteerauksista. Blabbermouthin Ray Van Horn piti albumia tunnelmaltaan usvaisena, erinomaiseksi hiottuna teoksena. Kehuja saivat erityisesti kitaristi Bernemannin kitarasoolot. Imperiumin Marko Saarinen sanoo palasten loksahtaneen pitkästä aikaa kohdalleen, vaikka yhtye kierrättääkin omaa tuotantoaan. == Kappaleet == # # # # # # # # # # === Digipack bonuskappaleet === # * # == Kokoonpano == * Tom Angelripper – laulu, basso * Bernd ”Bernemann” Kost – kitarat * Markus ”Makka” Freiwald – rummut == Arvostelut == * Angry Metal Guy: * Blabbermouth: 8.5/10 * Imperiumi.net: * MetalSucks: == Lähteet == == Aiheesta muualla == * * Luokka:Vuoden 2013 albumit Luokka:Sodomin albumit
Frogner

Frogner on Oslon kaupunginosa. Se sijaitsee kaupungin varakkaassa länsiosassa. Frognerissa sijaitsee Frognerin puisto, jonka osana on patsaistaan tunnettu Vigelandin puisto. Frognerissa on myös hyviä ostosmahdollisuuksia ja ravintoloita, joten se on matkailijoiden suosiossa. == Lähteet == ==Aiheesta muualla== Luokka:Oslon kaupunginosat
Club La Persé

Club La Persé on helsinkiläinen eksentrinen klubikollektiivi, jota pidetään Suomen club kidz -kulttuurin pioneerinä. Klubin tavaramerkkeinä ovat olleet vahvasti teemoitetut ylivedetyt, näyttävät asut ja meikit sekä sukupuolirooleilla leikittely. Helsingin Sanomat valitsi La Persé -kollektiivin 2007 Helsingin parhaaksi bailupoppooksi ja City-lehti kaupungin parhaiksi pukeutujiksi. La Persén kappale My Little World oli yksi Suomen vuoden 2017 euroviisuehdokkaista. == Tausta == Club La Persé -kollektiivin perustivat vuonna 2005 Pietari Kaakkomäki, Minna Parikka, Kirsi Nisonen, Jan Koskinen ja Vesa Kemppainen. Klubin dj:nä toiminut Pietari Kaakkomäen mukaan se syntyi kun Lontoossa asuneet muoti-ihmiset olivat näivettyä Helsingin yöelämässä.Kaupunkilehti, vartti no:12 (11.02.2007) s.6 Aikusten naamiasissa farkut on virhe! Ryhmä on kertonut ottaneensa vaikutteita 1990-luvulla toimineesta Plastic Pony -performanssiryhmästä, jossa osa sen jäsenistä oli mukana. Plastic Pony ravisteli sukupuolikäsityksiä muun muassa parodisten muotinäytösten avulla. Kuuluisia Club La Persé vierailijoita ovat olleet Jenni Hiltunen, Rosa Liksom, Fiona Timantti , Prinsessa Julia, Tasty Tim, Disco Smack Josh & Andy, Ray Noir, Lady lloid, Janne Räisänen, Ninja Sarasalo, Daniel Palillo, Antti Asplund, Kotirouva Marsista:Tatu ja Klaus Haapaniemi. == UMK 2017 == La Persén kappale My Little World osallistui Uuden Musiikin Kilpailuun 2017 ja oli siten yksi Suomen vuoden 2017 euroviisuehdokkaasta. Kappaleen on kirjoittanut Prinsessa Julia ja tuottanut Jaakko Salovaara. Musiikkivideon ohjaajana toimi Christer Lindström, joka teki käsikirjoituksen yhtyeen antaman vision pohjalta. Yhtyeeltä itseltään tuli puvustus sekä toivomus siitä, että Lindström ohjaisi videon drag queen -hahmonaan Carlotta Moorena, ja että hän näkyisi myös videolla. == Lähteet == ==Aiheesta muualla== * * * * * * Luokka:Suomalaiset yhtyeet
Kanadan kansalliskirjasto ja -arkisto

Kanadan kansalliskirjasto ja -arkisto (, LAC; , BAC) on Ottawassa toimiva, vuonna 2004 perustettu Kanadan kansalliskirjasto ja -arkisto. Se sijaitsee Ottawajoen äärellä, melko lähellä Kanadan parlamenttirakennusta. Ennen nykyistä organisaatiota Kanadan kansalliskirjasto ja arkisto toimivat erillisinä laitoksina. Kansallisarkiston pohjana oli vuonna 1872 perustettu Maatalousministeriön osasto. Vuonna 1912 siitä muodostettiin itsenäinen arkistolaitos (Public Archives of Canada). Tämä nimettiin vuonna 1987 Kanadan kansallisarkistoksi (the National Archives of Canada). Kansalliskirjasto Kanadaan perustettiin puolestaan vuonna 1953. Kansalliskirjasto ja -arkiston laajoihin kokoelmiin ja arkistoihin sisältyy muun muassa * noin 20 miljoonaa kirjaa (useilla kielillä), * 241 hyllykilometriä valtion tai yksityisiä tekstidokumentteja, * yli 3 miljoonaa arkkitehtuuripiirrosta, suunnitelmaa ja karttaa, * yli 90 000 elokuvaa, mukana lyhytelokuvia ja täysimittaisia filmejä, dokumentti- ja mykkäelokuvia aina vuodesta 1897 lähtien; * yli 550 000 tuntia ääni- ja videonauhoituksia; * yli 425 000 kuvataideteosta, mukaan luettuna vesiväri- ja öljyväritöitä, luonnoksia, karikatyyrejä ja miniatyyrejä, joista osa on 1500-luvulta saakka; samoin mitaleita, sinettejä, julisteita ja vaakunoita; * noin 550 000 musiikkiäänitettä tai kanadalaiseen musiikkiin liittyvää tallennetta * kanadalaisia sanomalehtiä valtakunnallisista julkaisuista opiskelijalehtiin ja paikallisiin alkuperäiskansojen julkaisuihin ==Lähteet== == Aiheesta muualla== Luokka:Ottawan rakennukset ja rakennelmat Luokka:Kansalliskirjastot Luokka:Kansallisarkistot Luokka:Kanadalainen kulttuuri Luokka:Pohjois-Amerikan kirjastot
Suljettu saari (kirja)

Suljettu saari on Dennis Lehanen romaani, joka on ilmestynyt vuonna 2003.http://www.januarymagazine.com/crfiction/shutterisland.html. Romaaniin perustuu Martin Scorsesen ohjaama elokuva Suljettu saari. ==Juoni== Kirjan päähenkilönä on seriffi Teddy Daniels. Kirjan alussa Daniels saapuu apulaisensa Chuck Aulen kanssa eristyneellä saarella sijaitsevaan vankimielisairaalaan, josta on kadonnut murhaaja Rachel Solando. Saarta tutkiessaan Daniels ja Aule päätyvät tulokseen, että kadonnut vanki ei voi olla kaukana. He löytävät Solandon sellistä salaperäisen neljän laiksi nimetyn viestin. Daniels löytää salaperäisen viestin jonka päättelee osoittavan Solandon suunnitelman. Seuraavaksi Daniels haastattelee asukkaita ja henkilökuntaa saaden selville vain sen, että heille syötetään valmiiksi kerrottua tarinaa eri sanoin. Daniels ja Aule haastattelevat vankimielisairaalan asukkaita ja vartijoita ja heistä tuntuu, että kaikki kertovat saman tarinan hieman eri sanoin. Siksi Daniels päättelee, että kaikki ovat salaliitossa häntä vastaan. Danielsin ja Aulen tutkiessa koodia saarella Aule katoaa, eikä kukaan henkilökunnasta myönnä, että Danielsilla on ollut apuri mukanaan. Tämän jälkeen Daniels pyrkii pois saarelta, mutta hänen yrityksensä estetään. Siksi Daniels polttaa vankimielisairaalan johtajan auton. Daniels kuulee, että läheisessä majakassa tehdään laittomia lobotomioita vangeille, joten hän päättää lähteä ottamaan selvää asioista. Matkalla majakalle Daniels joutuu tyrmäämään vartijan ja sieppaa tältä aseen. Majakassa Daniels tapaa sairaalan johtajan, joka kertoo kaiken olleen näytelmää Danielsia varten, ja ehdottaa, että Daniels pääsee vielä pakoon, jos ampuu johtajan. Emmittyään Daniels ampuu päätellen aseen painosta, että se on ladattu. Ampuminen johtaa vain vesipyssyn laukeamiseen, ja Chuckiksi esittäytyneen henkilön tulon paikalle. Daniels ei aluksi usko, että Chuck on psykiatri, joka on hoitanut häntä usean vuoden ajan. Pakon sanelemana Daniels myöntää olleensa väärässä ja yrittää hämätä hoitajia, mutta sekoittaa kohta vankilan johtajan Chuckiksi luulemaansa henkilöön. Kirjan lopussa Danielsin joutuu pakkopaitaan. == Lähteet == Luokka:vuoden 2003 kirjat Luokka:Yhdysvaltalaiset romaanit
Georgi Ušakov

Georgi Ušakov (30. tammikuuta 1901 Lazarevskojen kylä, Habarovskin aluepiiri, Neuvostoliitto – 1963 Moskova, NeuvostoliittoGeorgi Ušakovin elämäkerta ) oli venäläinen tutkimusmatkailija. Hän oli syntyisin Siperiasta Amurin varrelta. Vuonna 1926 hänet nimitettiin Venäjän Kaukoidän aluepiirin toimeenpanevan komitean Pohjoisen jäämeren Wrangelinsaaren ja Geraldinsaaren hallinnon päälliköksi eli kuvernööriksi. Se tarkoitti, että hän sai pyyntönsä mukaan vastuulleen Wrangelinsaaren asuttamisen.Gorshkov s. 33 Ušakov kävi Habaroskissa opettajaseminaarin ja työskenteli sen jälkeen erilaisissa tehtävissä, joista merkittäväksi muodostui osallistuminen V. K. Arsenjevin tutkimusretkelle. Hän opiskeli sitten Vladivostokin yliopistossa mutta Venäjän tilanteen vuoksi ei suorittanut tutkintoa, sillä hän palveli armeijassa sisällissodassa. Ušakov oli vuodesta 1924 Venäjän maantieteellisen seuran täysjäsen. Hän oli esittänyt kansankomissaarien neuvostolle, että hänet nimitettäisiin vastaamaan Wrangelinsaaren asuttamistehtävästä. Anomuksessa hän totesi, että asuttaminen oli tärkeä erityisesti poliittisten etujen ja saaren luonnontieteellisen ja maantieteellisen tutkimisen vuoksi, ei niinkään taloudellisista syistä. Nuoresta iästään huolimatta 25-vuotias Ušakov sai tehtävän. Organisointikykyinen Ušakov valvoi matkaa varten valitun höyrylaiva Stavropolin korjaamisen ja varustamisen, hankki varusteet ja kokosi miehistön, johon kuului neljä samaania turvaamaan saaren tulevien asukkaiden yhteistyön. 59-jäseninen seurue saapui saarelle 7. elokuuta 1926. Saarelle perustettiin kauppasiirtola, josta tuli nahkoja ja mursun syöksyhampaita välittävä tuottava yritys. Rodgersinlahteen perustettu kylä sai myöhemmin hänen kunniakseen nimen Ušakovskoje. Ušakovin kolmen vuoden työrupeaman jälkeen hänen seuraajakseen tuli Aref Minejev.Gorshkov s. 34–35 Minejevin seuraaja oli Konstantin Semjontšuk, joka joutui syytteeseen murhasta, tuomittiin kuolemaan ja ammuttiin.John McCannon: Red Arctic: Polar Exploration and the Myth of the North in the Soviet Union, s. 156 (Google Books) Wrangelinsaaren tehtävän jälkeen Ušakov organisoi tutkimusmatkan Severnaja Zemljalle, ja sittemmin hän osallistui useille muille retkille, joiden aikana hän teki yli 50 pohjoista löytöä. Hän kirjoitti kolme kirjaa ja lukuisia artikkeleita. Merkittävästä työstään Ušakov sai useita Neuvostoliiton palkintoja. Ušakov on haudattu Severnaja Zemljalle Domašnin saarelle. == Lähteet == * ===Viitteet=== Luokka:Venäläiset tutkimusmatkailijat Luokka:Vuonna 1901 syntyneet Luokka:Vuonna 1963 kuolleet
Gotham Awards

Gotham Independent Film Award on yhdysvaltalainen elokuvapalkinto, joka jaetaan vuosittain independent-elokuvien tekijöille New Yorkissa pidettävässä gaalassa. Se on jaettu vuodesta 1991 lähtien. ==Aiheesta muualla== * Virallinen sivusto * Gotham Awards Internet Movie Databasessa (IMDb.com) Luokka:Yhdysvaltalaiset elokuvapalkinnot
Superstar (laskettelurinne)

Superstar Superstar Paikkakunta: Killington, Vermont, Yhdysvallat Talviurheilukeskus: Killington Ski Resort Vuori: Skye Peak Rinneluokitus: Punainen Yläasema: 1 158 m Ala-asema: 768 m Korkeusero: 390 m Hissi Hissi Hissi: Superstar Express Quad Tyyppi: 4-hengen tuolihissi Kapasiteetti: 3 000 henkilöä/h Ala-asema: 768 m Yläasema: 1 158 m Naiset Naiset Suurpujottelu Suurpujottelu Lähtö: 1 128 m Maali: 782 m Korkeusero: 346 m Pituus: 965 m Maksimijyrkkyys: 67 % Minimijyrkkyys: 15 % Keskijyrkkyys: 35,9 % 1\. MC-kilpailu: 26.11.2016 Pujottelu Pujottelu Lähtö: 980 m Maali: 782 m Korkeusero: 198 m Pituus: 480 m Maksimijyrkkyys: 56 % Minimijyrkkyys: 15 % Keskijyrkkyys: 41,3 % 1\. MC-kilpailu: 27.11.2016 Superstar on laskettelurinne Killington Ski Resortissa Killingtonissa Vermontissa Yhdysvalloissa. Alppihiihdon maailmancupin kilpailut järjestettiin toisen kerran 38-vuoden tauon jälkeen Vermontissa Superstar-rinteessä marraskuussa 2016, myös kausilla 2018 ja 2019 järjestettiin alppihiihdon maailmancupin naisten tekniikkalajikilpailut tässä rinteessä. Radan nimetyt paikat ovat seuraavat: Upper Headwall, Launch Pad, Upper Field, Lower Field, High Road, Upper Preston’s Pitch ja Lower Preston’s Pitch. ==Lähteet== * Killington Ski Resort Killington.com * Lifts and Trails Report Killington.com * Interactive Trail Guide Killington.com * Audi FIS Ski World Cup At Killington Killington.com * World Cup Weekend 101 Killington.com * Results – Killington fis-ski.com Luokka:Yhdysvaltain laskettelurinteet Luokka:Alppihiihdon maailmancupin rinteet Luokka:Vermontin rakennukset ja rakennelmat Luokka:Vermontin urheilu Luokka:Rutlandin piirikunta
Superstar (täsmennyssivu)

Superstar tarkoittaa seuraavia: * Superstar, laskettelurinne Vermontissa Yhdysvalloissa * SuperStar, arabialainen TV-ohjelma * M/S Pascal Lota (aik. M/S Superstar), matkustaja-autolautta * M/S Celestyal Crystal (aik. M/S Superstar Taurus), risteilyalus * Süper Star, sävellys * Wayne Coleman, showpainija, kehänimeltään Superstar Billy Graham * Superstar, Adidaksen valmistama kenkämalli.
Krotamitoni

Krotamitoni (C13H17NO) on tyydyttymättömiin amideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä syyhyn ja eräiden muiden punkkien aiheuttamien infektioiden hoitoon. == Ominaisuudet ja käyttö == Krotamitoni on huoneenlämpötilassa vaaleankellertävää nestettä. Yhdiste liukenee orgaanisiin liuottimiin kuten alkoholeihin. Krotamitoni on myrkyllistä punkeille, mutta sen vaikutusmekanismi ei ole tunnettu. Lisäksi yhdiste lieventää kutinaa. Krotamitonia käytetään niin ihmisillä kuin eläimilläkin esimerkiksi koirilla syyhypunkin aiheuttaman syyhyn hoitamiseen. Krotamitonia käytetään tyypillisesti voiteena, jossa vaikuttavaa ainetta on 10 massaprosenttia. Hoito kestää 3-5 vuorokautta. Undulaateilla krotamitonia voidaan käyttää punkkien aiheuttamien sairauksien hoitamiseen. Tyypillisin krotamitonin aiheuttama haittavaikutus on ihottuma. Nykyään krotamitoni on suurelta osin korvattu tehokkaammalla permetriinillä. == Valmistus == Krotamitonin synteesin lähtöaineet ovat krotonihappo, o-toluidiini ja dietyylisulfaatti. Krotonihappo ja o-toluidiini reagoivat muodostaen amidin, joka alkyloidaan dietyylisulfaatin avulla. Vaihtoehtoinen tapa on ensin alkyloida o-toluidiini dietyylisulfaatilla ja tämän jälkeen muodostaa amidi reaktiolla krotonihapon tai sen happokloridin kanssa. : == Lähteet == Luokka:Lääkkeet
Kööpenhaminan taistelu

Kööpenhaminan taistelu käytiin Kööpenhaminan redillä 2. huhtikuuta 1801 Ison- Britannian ja Tanska-Norjan laivastojen kesken. Britannian laivasto-osastoa komensi amiraali Horatio Nelson. Britit halusivat hajottaa pohjoisten valtioiden puolustusliiton, johon olivat liittyneet Tanska-Norja, Venäjä ja Ruotsi. Se oli osa suurempaa brittiläisvastaista liittokuntaa, johon oli tarkoitus saada kaikki Britannian naapuruston rannikkovaltiot, suurimpina Venäjä, Ranska ja Espanja. Pohjoisen puolustusliiton vahvin laivasto oli Kööpenhaminassa majaileva Tanskan ja Norjan laivasto. Britannia lähetti laivastonsa tuhoamaan sitä. Yksipäiväinen taistelu 2. huhtikuuta 1801 vaati molemmilta osapuolilta tuhansia kaatuneita. Taistelu päättyi aselepoon, jossa Tanska-Norja luopui liitostaan Venäjän ja Ruotsin kanssa. ==Lähteet== ==Aiheesta muualla== Luokka:1801 Luokka:Kööpenhaminan historia Luokka:Napoleonin sotien taistelut Luokka:Tanskan taistelut Luokka:Meritaistelut Itämerellä
Lisa Fischer

Lisa Fischer (s. 1. joulukuuta 1958) on yhdysvaltalainen laulaja-lauluntekijä. Hän on julkaissut albumin So Intense vuonna 1991 sekä 14 singleä vuosina 1983–2010. Taustalaulajana hän on esiintynyt muun muassa Tina Turnerin ja Stingin levyillä. Vuodesta 1989 Fischer on kuulunut The Rolling Stonesin kiertuekokoonpanoon, ja hän esittää yhtyeen konserteissa duettoja Mick Jaggerin kanssa. ==Diskografia== ===Soolalbumit=== * So Intense (Elektra Records, 1991) ===Singlet=== * On the Upside (1983) * Only Love (Shadows) (1984) * Glad to be Alive (1990) * How Can I Ease the Pain (1991) * Save Me (1991) * So Intense (1992) * Colors of Love (1993) * A Deeper Love (Aretha Franklin featuring Lisa Fischer) (1994) * Gimme Shelter (1998) * Didn't I (Blow Your Mind This Time) (2000) * 24 Hour Woman (2000) * (Why Should I) Think About the Rain (Dutch featuring Lisa Fischer) (2004) * Into My Life (You Brought the Sunshine) (2008) * Love Will Know (2010) ==Aiheesta muualla== * Virallinen sivusto Luokka:Yhdysvaltalaiset laulaja-lauluntekijät Luokka:Grammy-palkinnon saajat Luokka:The Rolling Stones Luokka:Vuonna 1958 syntyneet Luokka:Elävät henkilöt
Ben Woodburn

Ben Woodburn (s. 15. lokakuuta 1999 Cheshire, Englanti) on walesilainen jalkapalloilija, joka edustaa Englannin Valioliigassa pelaavaa Liverpoolia. Marraskuussa 2016 Woodburnista tuli Liverpoolin seurahistorian nuorin maalintekijä, kun hän onnistui maalinteossa Leedsiä vastaan Englannin liigacupin puolivälieräottelussa. Woodburn oli maalin tehdessään 17 vuoden ja 45 päivän ikäinen. Hän pelasi samalla kaudella viidessä valioliigaottelussa. Woodburn vietti syyskauden 2018 lainalla Sheffield Unitedissa, jossa pelasi seitsemän Mestaruussarjan ottelua. Kauden 2019–2020 hän oli lainalla Ykköliigan Oxfordissa ja kaudella 2020–2021 kolmen kuukauden ajan saman sarjan Blackpoolissa. Woodburn debytoi Walesin maajoukkueessa tultuaan 69. minuutilla vaihdosta kentälle MM-karsintaottelussa Itävaltaa vastaan syyskuussa 2017. Hän teki ottelun ainoan maalin vain viisi minuuttia myöhemmin. == Lähteet == Luokka:Walesilaiset jalkapalloilijat Luokka:Vuonna 1999 syntyneet Luokka:Elävät henkilöt
La Verte des Houches

La Verte des Houches Kandahar La Verte des Houches Kandahar Paikkakunta: Saint-Gervais-les-Bains ja Les Houches, Ranska Talviurheilukeskus: Les Houches ski area Vuori: Le Prarion Rinneluokitus: Musta Yläasema: 1 880 m Ala-asema: 980 m Korkeusero: 900 m Pituus: 3 343 m Keskijyrkkyys: 26,9 % Hissi Hissi Hissi: Coupe du Monde, Maison Neuve, Kandahar Tyyppi: 4-hengen tuolihissi Kapasiteetti: 1 500 henkilöä/h 1 700 henkilöä/h 1 880 henkilöä/h Ala-asema: 1 010 m Väliasema 1: 1 225 m–1 130 m Väliasema 2: 1 480 m–1 560 m Yläasema: 1 875 m Miehet Miehet Syöksylasku Syöksylasku Lähtö: 1 880 m Maali: 1 030 m Korkeusero: 850 m Pituus: 3 215 m Keskijyrkkyys: 26,4 % MM-kilpailut: 13.2.1937, 18.2.1962 1\. MC-kilpailu: 24.2.1968 Suurpujottelu Suurpujottelu MM-kilpailu: 15.2.1962 Pujottelu Pujottelu Lähtö: 1 169 m Maali: 985 m Korkeusero: 184 m Pituus: 624 m Maksimijyrkkyys: 45 % Minimijyrkkyys: 10 % Keskijyrkkyys: 29,5 % MM-kilpailut: 15.2.1937, 12.2.1962 1\. MC-kilpailu: 30.1.1975 Parisuurpujottelu Parisuurpujottelu Lähtö: 1 083 m Maali: 985 m Korkeusero: 98 m Pituus: 321 m Keskijyrkkyys: 30,5 % 1\. MC-kilpailu: 9.2.2020 Naiset Naiset Syöksylasku Syöksylasku MM-kilpailu: 13.2.1937 1\. MC-kilpailu: 23.2.1968 Suurpujottelu Suurpujottelu 1\. MC-kilpailu: 22.12.1981 Pujottelu Pujottelu 1\. MC-kilpailu: 26.1.1973 La Verte des Houches eli Kandahar on laskettelurinne Saint-Gervais-les-Bainsin ja Les Houchesin kunnissa Ranskassa. La Verte des Houches -rinteellä järjestetään alppihiihdon maailmancupin kilpailuja. Siellä on järjestetty myös MM-kilpailuja vuosina 1937 ja 1962. == Reitti == La Verte des Houchesin yläasema sijaitsee 1 880 metriä merenpinnan yläpuolella Le Prarion -vuoren ylängöllä, se on myös miesten syöksylaskuradan lähtöpaikka. Lähdön jälkeen alkaa lyhyt liukuosuus ennen ensimmäistä La Cassure -hyppyriä, josta lennetään 50–80 metriä. Sitten tulee Ericksen ja Rocher blanc -kapeikot, joissa on supersuurpujottelumaisia mutkia. Niiden jälkeen tulee Le saut du Goulet -hyppyri, joka on radan vaikein hyppyri. Sen jälkeen tulee liukuosuudet Bosse à Perrot ja Bosse du Cluz, joissa on vaihtelevia pinnanmuotoja. Niiden jälkeen tulee tiukka S-mutka S à Pessi. Sen jälkeen tulee radan tasaisimmat osuudet Passage de la FIS, Bosse de la Rupe, Bosse du Covagnet ja Vernet. Liukuosuus päättyy Saut de la Route (Tiehyppyri), josta laskijat hyppäävät Route du Col de Voza -tien ylitse. Sen jälkeen tulee vaikea oikealle kääntyvä off camber mutka Schuss Battendier, jonka jälkeen avautuu maalisuora. Syöksylaskuradan maali sijaitsee 1 030 metriä merenpinnan yläpuolella Les Trabetsin kylässä lähellä Les Houchesin keskustaa. == Lähteet == * Les Houches ski area chamonix.com * Plan ski Les Houches chamonix.com * Kandahar 2016 chamonix.com * Results – Chamonix fis-ski.com * World Cup Results – Chamonix fis-ski.com === Viitteet === Luokka:Ranskan laskettelurinteet Luokka:Alppihiihdon maailmancupin rinteet Luokka:Haute- Savoie Luokka:Saint-Gervais-les-Bains
Love & Friendship

Love & Friendship on vuonna 2016 ensi-iltansa saanut romanttinen draamakomedia, jonka on ohjannut ja käsikirjoittanut Whit Stillman. Se perustuu Jane Austenin kirjoittamaan kirjeromaaniin Tahto ja toiveet (). ==Näyttelijät== == Katso myös == * Jane Austen populaarikulttuurissa ==Aiheesta muualla== * * * * Luokka:Vuoden 2016 yhdysvaltalaiset elokuvat Luokka:Jane Austenin teoksiin perustuvat teokset Luokka:Whit Stillmanin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset draamakomediaelokuvat
Astangu

Astangu on asuinalue () Haaberstin kaupunginosassa Tallinnassa. Sen pinta-ala on 207 hehtaaria ja väkiluku 3 695 henkeä (1.1.2018). Vuoden 2014 alussa asuinalueen väestöstä 17 prosenttia oli virolaisia. Astangun pohjoisrajan tuntumassa on iso Harku järv, joka on kuitenkin kokonaan Pikaliivan asuinalueen puolella. Tiedosto:Astangu laskemoonalaod.JPG|Ensimmäisen maailmansodan aikainen varasto Tiedosto:Astangu asumi aerofoto.png|Ilmakuva Astangusta == Lähteet == ==Aiheesta muualla== Luokka:Tallinnan asuinalueet
Veri ruokana

Verta käytetään monen ruokalajin aineksena. Veressä on runsaasti proteiinia ja rautaa. Verestä valmistetaan ympäri maailmaa verimakkaraa. Tunnettuja verimakkaroita ovat brittiläinen mustamakkara black pudding, espanjalainen pehmeä verimakkara morcilla, virolainen verivorst ja tamperelainen mustamakkara sekä aiemmin suosittu palttuRaholan Ruokasanasto . Verilettuja syödään Suomessa ja muissa Pohjoismaissa. Puolalaisen czarnina-keiton ainesosia ovat veri, liha ja hedelmät. Italialaiset sekoittavat verta sanguinaccio-suklaavanukkaaseen. Ranskassa verta voidaan laittaa pataruokiin, kuten viinikukkoon. Muita veriruokia ovat kampsu ja mustakeitto. Tansanialaiset maasait juovat lehmän kaulasta vuodatettua tuoretta verta maitoon sekoitettuna. Inuitit juovat hylkeen verta. Aasiassa käytetään perinteisesti ankan tai sian verta. Kiinassa veren annetaan hyytyä, minkä jälkeen se viipaloidaan. Taiwanissa veri sekoitetaan riisiin, höyrytetään, maustetaan ja muotoillaan riisikakuiksi, joita myydään katuruokana. Pohjois- Vietnamissa verta jäähdytetään, hyydytetään ja käytetään raakakeittoihin. ==Lähteet== ==Aiheesta muualla== * Veren ravintoarvot, Fineli *
Kalliosara

Kalliosara (Carex rupestris) on sirkumpolaarisesti esiintyvä sarakasveihin kuuluva ruoho. Se on kapealehtinen, ja sen 5–20 senttimetriä korkea varsi on pysty. Kalliosara on kaksineuvoinen, ja sen tähkä on 8–15 millimetriä pitkä. Sitä kasvaa sekä Euraasian että Pohjois-Amerikan pohjoisosissa tundralla, rinteillä ja harjanteilla. == Kuvaus == Kalliosara on kapealehtinen ja löyhästi mätästävä ruoho. Sen varsi on pysty ja 5–20 senttimetriä korkea. Varren tyvitupet ovat punaruskeat, ja lehdet ovat varren pituiset tai lyhyemmät. Lehtilapa on 1–2 millimetriä leveä, litteä tai kourumainen ja väriltään tumman harmaanvihreä. Kalliosaran kukinto on 8–15 millimetriä pitkä tähkä. Kasvi on kaksineuvoinen, ja hedekukat ovat tähkän kärjessä ja emikukkia on 3–8. Hedekukassa on kolme hedettä ja emikukassa kolme luottia, joita ympäröi pullakko. Pulakot ovat 2,5–4 millimetriä pitkiä, typäkän munanmuotoisia, pystyjä, kaljuja ja kellanruskeita. Kalliosara on tuulipölytteinen, ja sen hedelmä on pullakon sisällä kypsyvä pähkylä. == Levinneisyys ja elinympäristö == Kalliosara on sirkumpolaarinen laji, ja sitä kasvaa kaikkialla arktisilla alueilla. Lajin levinneisyysalue kattaa Euraasiassa Islannin, Fennoskandian ja Venäjän pohjoisosat, mukaan luettuna monet saaret, kuten Huippuvuoret, Novaja Zemljan ja Wrangelinsaaren. Pohjois- Amerikassa sitä kasvaa Alaskassa, Kanadan pohjois- ja keskiosissa sekä Grönlannissa. Suomessa sitä tavataan melko harvinaisena Pohjois-Lapissa ja Koillismaalla. Kalliosaraa kasvaa kuivilla paikoilla jokitörmillä, tundralla, rinteillä ja harjanteilla. Se kasvualustana voi olla sora, hiekka, hiesu ja moreeni. Laji on myös kalkinsuosija. == Lähteet == == Aiheesta muualla == * Suomen Lajitietokeskus: Kalliosara (Carex rupestris) * Kasviatlas 2022: Kalliosaran (Carex rupestris) levinneisyys Suomessa. Luokka:Sarat
Tilo (yritys)

Tilo SA on sveitsiläis-italialainen junayhtiö, joka toimii Etelä-Sveitsissä sekä Pohjois-Italiassa. Yhtiön omistavat Sveitsin valtion rautatieyhtiö SBB ja Lombardian alueellinen junayhtiö Trenord puoliksi. Tilo on juridisesti sveitsiläinen yhtiö, ja sen kotipaikka on Bellinzona. Tilolla on paikallisjunaliikennettä Lombardian alueella Italiassa sekä Ticinon ja Urin kantoneissa Sveitsissä. Liikenne Uriin alkoi joulukuussa 2016, kun Gotthardin tunnelin paikallisliikenne siirtyi Tilolle kaukoliikenteen siirryttyä Gotthardin pohjatunneliin. Yrityksen junat kulkevat yhdeksää reittiä: * RE10: Erstfeld–Airolo–Bellinzona–Mendrisio–Chiasso–Albate Cameriata–Milano * S10: Bellinzona–Chiasso–Albate Cameriata * S11: Chiasso–Milano * S20: Bellinzona–Cadenazzo–Locarno * S30: Cadenazzo–Luino–Malpensa * S40: Stabio–Mendrisio * S50: Stabio–Mendriso–Bellinzona * S60: Lugano–Ponte Tresa * RE80: Lugano–Locarno. == Lähteet == == Aiheesta muualla == FFS B 508520-35304-8 Ziegelbruecke 250114.jpg|Tilon vanhempaa kalustoa: aiemmin SBB:n käytössä ollut vaunu. FFS RABe 524018 MilanoCle 061211 RE10870.jpg|Tilon uudempaa kalustoa: Flirt-juna Milano Centrale -asemalla Italiassa. Luokka:Sveitsiläiset rautatieyhtiöt Luokka:Italialaiset rautatieyhtiöt Luokka:Ticino Luokka:Lombardia